Tallinna keskkonnamet tuletab meelde, et vanu autorehve saavad eraisikud tasuta ära anda jäätmejaamades, kus võetakse vastu kuni kaheksa vana rehvi korraga.    Artelli jäätmejaam on avatud K-R 14.00-19.00, L 10.00-15.00. Pääsküla jäätmejaam on avatud E, R 14.00-19.00 ja K, L, P 10.00-15.00. Suur-Sõjamäe 31a ja Paljassaare põik 9a asuvad jäätmejaamad on avatud K, N, R 14-19, L, P 10-15. Tallinna jäätmejaamad on suletud riigipühadel ja pühade-eelsetel tööpäevadel.    MTÜ Eesti  Rehviliit võtab eraisikutelt autorehve vastu ka Tallinna prügila kogumispunktis Jõelähtme vallas, Rebala külas, Looväljal. Prügila kogumispunkt on avatud tööpäevadel kell 6-22, nädalavahetustel ja riiklikel pühadel kell 8-18. Ettevõtted peavad rehvide utiliseerimise eest tasuma. Lisateave veebiaadressilt rehviliit.ee.    Riigi Teatajas avaldatud määruse järgi võib naastrehve sõidukil kasutada alates 15. oktoobrist kuni 31. märtsini. Erandina võib talviste tee- ja ilmastikuolude esinemise korral  naastrehve kasutada 1. oktoobrist kuni 30. aprillini. Sel aastal võib naastrehve kuni 30. aprillini kasutada.    Õhtuleht